1960ರ ಅವಧಿಯ ಸಂದರ್ಭದಲ್ಲಿ, ರ್ಯಾಪ್ಚರ್‌‌ ಎಂಬ ಹೆಸರಿನ ಒಂದು ಕಾಲ್ಪನಿಕವಾದ, ನೀರೊಳಗಿನ ನರಕರೂಪದ ನಗರದಲ್ಲಿ "ಬಯೋಶಾಕ್‌‌" ನ ಸನ್ನಿವೇಶವನ್ನು ಸೃಷ್ಟಿಸಲಾಗಿದೆ. ಆಟಗಾರನು ನಗರವನ್ನು ಪರಿಶೋಧಿಸುತ್ತಾ ಹೋದಂತೆ, ಶ್ರವ್ಯರೂಪದ ಧ್ವನಿಮುದ್ರಣಗಳ ಮೂಲಕ ಅವನು ರ್ಯಾಪ್ಚರ್‌‌ ನಗರದ ಇತಿಹಾಸವನ್ನು ಅರಿಯುತ್ತಾ ಹೋಗುತ್ತಾನೆ. ರ್ಯಾಪ್ಚರ್‌ ನಗರವು ಆಂಡ್ರ್ಯೂ ರೈಯಾನ್‌ ಎಂಬ ಹೆಸರಿನ ರ್ಯಾಂಡಿಯನ್‌‌ ವ್ಯಾಪಾರೋದ್ಯಮಿಯಿಂದ ಕಲ್ಪಿಸಿಕೊಳ್ಳಲ್ಪಟ್ಟಿತು; ನೆಲದ ಮೇಲೆ ಹೆಚ್ಚುತ್ತಲೇ ಇದ್ದ, ತಡೆದುಕೊಳ್ಳಲು ಕಷ್ಟವಾದ ರಾಜಕೀಯ, ಆರ್ಥಿಕ, ಮತ್ತು ಧಾರ್ಮಿಕ ಪ್ರಭಾವದಿಂದ ತಪ್ಪಿಸಿಕೊಳ್ಳಲು ಒಂದು ತಾಟಸ್ಥ್ಯ-ನೀತಿಯ ಸಂಸ್ಥಾನವನ್ನು ಸೃಷ್ಟಿಸಲು ಅವನು ಬಯಸಿದ್ದ. ಮಧ್ಯ-ಅಟ್ಲಾಂಟಿಕ್‌‌ ಪ್ರದೇಶದ ಒಂದು ಸಮುದ್ರತಳದ ಭೂಮಿಯಲ್ಲಿ 1946ರಲ್ಲಿ ಈ ನಗರವು ರಹಸ್ಯವಾಗಿ ನಿರ್ಮಿಸಲ್ಪಟ್ಟಿತು; ಭೂಶಾಖದ ವಿದ್ಯುತ್ತನ್ನು ಒದಗಿಸಲು ಸಮುದ್ರಾಂತರ ಜ್ವಾಲಾಮುಖಿಗಳನ್ನು ಈ ನಿಟ್ಟಿನಲ್ಲಿ ಬಳಸಿಕೊಳ್ಳಲಾಗಿತ್ತು. ರ್ಯಾಪ್ಚರ್ ನಗರದಲ್ಲಿ ವೈಜ್ಞಾನಿಕ ಪ್ರಗತಿಯು ಅಭಿವರ್ಧಿಸಲ್ಪಟ್ಟಿದ್ದರಿಂದಾಗಿ, ಎಂಜಿನಿಯರಿಂಗ್‌‌ ಮತ್ತು ಜೈವಿಕ ತಂತ್ರಜ್ಞಾನದ ಕ್ಷೇತ್ರಗಳಲ್ಲಿ ಕ್ಷಿಪ್ರ ಬೆಳವಣಿಗೆಗಳು ಕಂಡುಬಂದವು; ಈ ನಗರಕ್ಕೆ ರೈಯಾನ್‌‌ ಕರೆತಂದ ಮೇಧಾವಿ ವಿಜ್ಞಾನಿಗಳು ಇದಕ್ಕೆ ಭಾಗಶಃ ಕಾರಣರಾಗಿದ್ದರು. ಇಂಥದೊಂದು ಪ್ರಗತಿಯಲ್ಲಿ ADAM ಸೇರಿತ್ತು. ಇವು ಇದಕ್ಕೂ ಮುಂಚಿವಾಗಿ ಸಮುದ್ರ ಗೊಂಡೆಹುಳುವಿನ ಒಂದು ಅಜ್ಞಾತ ಜಾತಿಯಿಂದ ಸಂಗ್ರಹಿಸಲ್ಪಟ್ಟ ಕಾಂಡಕೋಶಗಳಾಗಿದ್ದವು. ಹಾನಿಗೊಳಗಾದ ಅಂಗಾಂಶವನ್ನು ಮತ್ತೆ ಹುಟ್ಟುವಂತೆ ಮಾಡುವ ಹಾಗೂ ಮಾನವ ಜೀನೋಮ್‌‌‌ನ್ನು ಪರಿಷ್ಕರಿಸಿ ಬರೆಯುವ ಸಾಮರ್ಥ್ಯವನ್ನು ಪಡೆದುಕೊಳ್ಳಲೆಂದು ಡಾ. ಬ್ರಿಡ್ಗೆಟ್‌ ಟೆನೆನ್‌ಬೌಮ್‌ ಎಂಬಾಕೆ ಇವನ್ನು ಆವಿಷ್ಕರಿಸಿದ್ದಳು. ಪ್ಲಾಸ್ಮಿಡ್‌‌‌ ಉದ್ಯಮವನ್ನು ಸೃಷ್ಟಿಸಲೆಂದು ಫ್ರಾಂಕ್‌ ಫಾಂಟೈನ್‌ ಎಂಬ ಓರ್ವ ವ್ಯವಹಾರಸ್ಥ ಮತ್ತು ದರೋಡೆಕೋರನೊಂದಿಗೆ ಟೆನೆನ್‌ಬೌಮ್‌ ಸೇರಿಕೊಂಡಳು; ಈ ಉದ್ಯಮವು ತನ್ನ ಗ್ರಾಹಕರಿಗೆ ಅತಿಮಾನುಷ ದೈಹಿಕ ವರ್ಧನೆಗಳನ್ನು ನೀಡಿತು. ಫಾಂಟೈನ್‌ನಿಂದ ಸಂಸ್ಥಾಪಿಸಲ್ಪಟ್ಟ ಅನಾಥಾಲಯಗಳಿಂದ ಕರೆತಂದ ಚಿಕ್ಕ ಹುಡುಗಿಯರ ("ಲಿಟ್ಲ್‌ ಸಿಸ್ಟರ್ಸ್‌‌") ಉದರಗಳಲ್ಲಿ ಗೊಂಡೆಹುಳುಗಳನ್ನು ಸೇರಿಸುವ ಮೂಲಕ, ರಾಶಿ ರಾಶಿ ಪ್ರಮಾಣದಲ್ಲಿ ADAMನ್ನು ಉತ್ಪಾದನೆ ಮಾಡಬಹುದು ಎಂಬುದನ್ನು ಟೆನೆನ್‌ಬೌಮ್‌ ಕಂಡುಕೊಂಡಳು.

ಕಾಲವು ಹೀಗೆಯೇ ಸಾಗಿದಂತೆ, ಶ್ರೀಮಂತರು ಮತ್ತು ಬಡವರ ನಡುವಿನ ಅಂತರವು ಹೆಚ್ಚಾಯಿತು. ಸಮಾಜದ ಕೆಳವರ್ಗಕ್ಕೆ ಬೆಂಬಲವನ್ನು ನೀಡುವ ಸಲುವಾಗಿ ಫ್ರಾಂಕ್‌ ಫಾಂಟೈನ್‌ ಧರ್ಮಕಾರ್ಯದ ಸಂಘಟನೆಗಳನ್ನು ಸ್ಥಾಪಿಸಿದ. ಅವನ ಉದ್ದೇಶಗಳು ಪರೋಪಕಾರದ ಚಿಂತನೆಯಿಂದ ಬಹಳಷ್ಟು ದೂರವಿದ್ದವು; ಸಮಾಜದ ಕೆಳವರ್ಗವನ್ನು ಕುಶಲತೆಯಿಂದ ನಡೆಸಲು ತನ್ನ ಧರ್ಮಕಾರ್ಯದ ಸಂಘಟನೆಗಳನ್ನು ಬಳಸಿಕೊಳ್ಳುವುದು ಅವನ ಅಂತಿಮ ಗುರಿಯಾಗಿತ್ತು. ಧಾರ್ಮಿಕ ಸಾಮಗ್ರಿಯಂಥ ನಿಷೇಧಿತ ವಸ್ತುಗಳನ್ನು ಬಾಹ್ಯತಲದಿಂದ ನಾಗರಿಕರಿಗೆ ಪೂರೈಸುವ ಸಲುವಾಗಿ, ಒಂದು ಕಳ್ಳಸಾಗಣೆಯ ಕಾರ್ಯಾಚರಣೆಯನ್ನೂ ಸಹ ಅವನು ಸ್ಥಾಪಿಸಿದ. ಪ್ಲಾಸ್ಮಿಡ್‌‌‌ ಉದ್ಯಮದ ಮೇಲೆ ಅವನು ಹೊಂದಿದ್ದ ನಿಯಂತ್ರಣದ ಜೊತೆಯಲ್ಲಿ ಇವುಗಳೂ ಸೇರಿಕೊಂಡು ಅವನನ್ನು ಅಪಾರವಾಗಿ ಶಕ್ತಿಯುತನನ್ನಾಗಿಸಿದವು. ರೈಯಾನ್‌‌ನನ್ನು ಉರುಳಿಸಲು ಅವನು ಪ್ರಯತ್ನಿಸಿದ, ಆದರೆ ಬಂಡಾಯದ ಸ್ಥಿತಿಯನ್ನು ಪ್ರಚಂಡವಾಗಿ ಸದೆಬಡಿಯಲಾಯಿತು ಮತ್ತು ವರದಿಯಾದ ಅನುಸಾರ ಫಾಂಟೈನ್‌ ಸಾಯಿಸಲ್ಪಟ್ಟ. ಫಾಂಟೈನ್‌ನ ಪ್ಲಾಸ್ಮಿಡ್‌‌‌ ವ್ಯವಹಾರದ ಹತೋಟಿಯನ್ನು ರೈಯಾನ್‌‌ ವಶಮಾಡಿಕೊಂಡ. ಕೆಲವೇ ತಿಂಗಳುಗಳ ಒಳಗಾಗಿ, ಅಟ್ಲಾಸ್‌‌ ಎಂಬ ಹೆಸರಿನ ಓರ್ವ ಹೊಸ ವ್ಯಕ್ತಿ ಅಸಂತುಷ್ಟ ಕೆಳವರ್ಗದ ನಾಯಕನಾಗಿ ಪ್ರವರ್ಧಮಾನಕ್ಕೆ ಬಂದ. 1959ರ ಹೊಸ ವರ್ಷದ ಮುನ್ನಾದಿನದಂದು, ಅಟ್ಲಾಸ್‌‌ ಮತ್ತು ಅವನ ADAM-ಪ್ರೇರಿತ ಅನುಯಾಯಿಗಳು ರೈಯಾನ್‌‌ ವಿರುದ್ಧವಾಗಿ ಒಂದು ಹೊಸ ಬಂಡಾಯವನ್ನು ಹುಟ್ಟುಹಾಕಿದರು; ಇದು ರ್ಯಾಪ್ಚರ್ ನಗರದ ಉದ್ದಗಲಕ್ಕೂ ಹಬ್ಬಿತು. ಇದಕ್ಕೆ ಪ್ರತಿಯಾಗಿ ರೈಯಾನ್‌‌ ತನ್ನದೇ ಆದ ಪಡೆಗಳನ್ನು ಒಂದುಗೂಡಿಸಲು ಶುರುಮಾಡಿದ. ಅವನ ಬುದ್ಧಿವಿಕಲ್ಪವು ಯಾವ ಮಟ್ಟಕ್ಕೆ ತಲುಪಿತ್ತೆಂದರೆ, ರ್ಯಾಪ್ಚರ್‌‌ ನಗರದ ಮುಖ್ಯ ಚೌಕದಲ್ಲಿ ಡಜನ್‌ಗಟ್ಟಲೆ ಜನರನ್ನು, ಅದರಲ್ಲೂ ಬಹುತೇಕವಾಗಿ ಮುಗ್ಧ ಜನರನ್ನು ಅವನು ನೇಣಿಗೇರಿಸುತ್ತಾ ಹೋದ. ADAM ಕೊರತೆಗಳನ್ನು ಬಗೆಹರಿಸುವ ಸಲುವಾಗಿ, ನಗರವನ್ನು ಸುತ್ತಾಡಿಕೊಂಡು ಬರಲು ಹಾಗೂ ಸತ್ತವರ ದೇಹದಿಂದ ADAMನ್ನು ಸೆಳೆಯಲು ಲಿಟ್ಲ್‌ ಸಿಸ್ಟರ್ಸ್‌‌ನ್ನು ಮಾನಸಿಕವಾಗಿ ಸುಸ್ಥಿತಿಗೆ ತರಲಾಯಿತು; ADAMನ್ನು ಸೆಳೆದ ನಂತರ ಅದನ್ನು ಅವರಿಗೆ ನುಂಗಿಸಿ ಅವರ ಉದರದಲ್ಲಿನ ಕಚ್ಚಾ ADAMಗಳಾಗಿ ಮರುಬಳಕೆ ಮಾಡುವುದು ಇದರ ಹಿಂದಿನ ಉದ್ದೇಶವಾಗಿತ್ತು. ರಕ್ಷಾಕವಚದೊಂದಿಗಿನ ಜಲನಿರೋಧಕ ಉಡುಪುಗಳಲ್ಲಿರುವ, ವರ್ಧಿಸಲ್ಪಟ್ಟ ಮತ್ತು ಮಾನಸಿಕವಾಗಿ ಫಲವಂತಿಕೆಯಿಲ್ಲದಂತೆ ಮಾಡಲ್ಪಟ್ಟ "ಬಿಗ್‌ ಡ್ಯಾಡೀಸ್‌" ಎಂಬ ಮಾನವರನ್ನು, ಅನೇಕ ಪ್ಲಾಸ್ಮಿಡ್‌ಗಳ ಹಿಂದೆ ಇದ್ದ ಡಾ. ಸುಚೊಂಗ್‌‌ ಎಂಬ ವಿಜ್ಞಾನಿಯು ಸೃಷ್ಟಿಸಿದ; ಲಿಟ್ಲ್‌ ಸಿಸ್ಟರ್ಸ್‌ನ್ನು ಅವರ ಕೆಲಸದಲ್ಲಿ ಸಂರಕ್ಷಿಸಲು ಅವನು ಈ ಕ್ರಮವನ್ನು ಕೈಗೊಂಡ.

ADAM ಹೊಂದಿದ್ದ ಒಂದು ನ್ಯೂನತೆಯೆಂದರೆ, ಅದನ್ನು ಬಳಸುವವ ನಿಯತವಾಗಿ ಒಳಗೆ ಹೊಯ್ದುಕೊಳ್ಳಲೇಬೇಕಿತ್ತು, ಇಲ್ಲವಾದಲ್ಲಿ ಅವನು ಮಾನಸಿಕ ಮತ್ತು ದೈಹಿಕ ಅಂಗವಿಕೃತಿಯನ್ನು ಅನುಭವಿಸುವುದು ಅನಿವಾರ್ಯವಾಗಿತ್ತು. ತಯಾರಿಕೆ ಮತ್ತು ಪೂರೈಕೆಯನ್ನು ಯುದ್ಧವು ಅಡ್ಡಿಪಡಿಸಿದ ಕಾರಣದಿಂದಾಗಿ, ನಗರದಲ್ಲಿದ್ದ ADAM ಬಳಸುವ ಪ್ರತಿಯೊಬ್ಬನೂ ಅಂತಿಮವಾಗಿ ತೀವ್ರವಾದ ಬುದ್ಧಿಸ್ಥಿಮಿತವಿಲ್ಲದ ಸ್ಥಿತಿಯನ್ನು ತಲುಪಿದ. ಆಟಗಾರನು ಆಗಮಿಸುವ ಹೊತ್ತಿಗೆ, ಕೇವಲ ಬೆರಳೆಣಿಕೆಯಷ್ಟು ಸಂಖ್ಯೆಯಲ್ಲಿರುವ ವಿಕೃತಿಗೊಳಿಸಲ್ಪಡದ ಮಾನವರು ಅಡ್ಡಗಟ್ಟು ಹಾಕಲ್ಪಟ್ಟ ಅಡಗುತಾಣಗಳಲ್ಲಿ ಬದುಕುಳಿದಿರುತ್ತಾರೆ.

ಆಟದ ಎಂಜಿನ್‌
DRM ಮತ್ತು ತಾಂತ್ರಿಕ ವಿವಾದಾಂಶಗಳು
ಸನ್ನಿವೇಶ
ಚಲನಚಿತ್ರ